Prosopistomatidae

Prosopistoma

Prosopistomatidae er en familiegruppe av døgnfluene. De lever i ferskvann som nymfer (larve), de voksne tar ikke til seg føde og lever ikke så lenge. Nymfene til disse merkelige døgnfluene ble først beskrevet som krepsdyr, det tok en stund før man ble klar over at de var døgnfluer. Nymfestadiet er fortsatt det best kjente, det voksne stadiet er bare beskrevet for tre av de ca. 40 kjente artene. 

 Utseende 
Nymfene har mesonotum, som er delvis sammenvokst med vingeknoppene, utviklet til et stort, hvelvet skjold. Ovenfra er formen oval, bare de fire bakerste bakkroppsleddene stikker ut under skjoldet. Hodet er inntrukket i thorax og knapt synlig ovenfra, stort og bredt med bittesmå fasettøyne og korte, trådformede antenner. Bakkroppsleddene har bakhjørnene spisst tilbaketrukket. De tre haletrådene er ganske korte eller kan mangle helt.
De voksne insektene er bare kjent for den afrikanske arten Prosopistoma africanum, den europeiske Prosopistoma pennigerum og den australske Prosopistoma pearsonorum.

 Levevis 
Familien finnes helst i forholdsvis varme elver, de ser ikke ut til å trives når temperaturen kommer særlig under 15 ° celsius.

 Utbredelse 
Gruppen er mest artsrik i Afrika, i Europa forekommer det bare én art, Prosopistoma pennigerum. Videre finnes familien i Midtøsten, på Madagaskar og Komorene, og fra India i vest til Ny-Guinea og det nordlige Australia i øst. Den er foreløpig ikke funnet på den vestlige halvkulen, men ut fra biogeografiske resonnementer er det sannsynlig at den kan finnes i Brasil, som ennå er nokså ufullstendig undersøkt.

 Systematisk inndeling 
Søstergruppen til Prosopistomatidae er familien Baetiscidae. Noen har foreslått å skille disse to familiene, som kjennetegnes av nymfer med mesonotum utviklet til et ryggskjold, ut som en egen underorden, Carapacea.

 Ordenen døgnfluer (Ephemeroptera)
 Gruppen Pannota (eventuelt Carapacea)
 Overfamilien Caenoidea
 Familie nProsopistomatidae
 Slekten Prosopistoma Latreille, 1833
 Prosopistoma africanum Gillies, 1954 – Afrika
 Prosopistoma annamense Soldán & Braasch, 1984 – Sørøst-Asia
 Prosopistoma boreus Peters, 1967 – Sørøst-Asia
 Prosopistoma crassi Gillies, 1954 – Afrika
 Prosopistoma deguernei (Vayssiére, 1893) – Afrika
 Prosopistoma funanense Soldán & Braasch, 1984 – Sørøst-Asia
 Prosopistoma indicum Peters, 1967 – Sørøst-Asia
 Prosopistoma lieftincki Peters, 1967 – Sørøst-Asia
 Prosopistoma orhanelicum Dalkiran, 2009 – Tyrkia
 Prosopistoma oronti Alouf, 1977 -Midtøsten
 Prosopistoma palawana Peters, 1967 – Sørøst-Asia
 Prosopistoma pearsonorum Campbell & Hubbard, 1998 – nordlige Australia
 Prosopistoma pennigerum (Müller, 1785) – Europa
 Prosopistoma phoenicium Alouf, 1977 – Midtøsten
 Prosopistoma sedlaceki Peters, 1967 – Ny-Guinea og Salomonøyene
 Prosopistoma sinense Tong & Dudgeon, 2000 – Kina
 Prosopistoma trispinum Zhou & Zheng, 2004 – Kina
 Prosopistoma unicolor Zhou & Zheng, 2004 – Kina
 Prosopistoma variegatum Latreille, 1833 – Afrika
 Prosopistoma wouterae Lieftinck – Sørøst-Asia
 ca. 20 ubeskrevne arter fra Afrika (inkludert Madagaskar) og tre fra Sørøst-Asia

 Kilder 
 Barber-James, H.M. (2003) The biogeography of the Prosopistomatidae, with a particular emphasis on Southern African species. side 263-270 i: Gaino, E. (red.): Research update on Ephemeroptera & Plecoptera. University of Perugia, Perugia, Italia
 Zhou, C.F. og Zheng,  (2004) The genus Prosopistosoma from China, with description of two new species. Aquatic Insects . Med tegninger av nymfer.

 Eksterne lenker 

 Tree of Life - Døgnfluer, (Ephemeroptera)  (engelskspråklig)
 CSIRO – Døgnfluer, (Ephemeroptera)  (engelskspråklig)
 Norsk Entomologisk forening

Kategori:Døgnfluer
Kategori:Døgnfluer formelt beskrevet i 1917